Neuvoston asetus (ETY) N:o 1325/90, annettu 14 päivänä toukokuuta 1990, viinikaupan yhteisestä järjestämisestä annetun asetuksen (ETY) N:o 822/87 muuttamisesta



Virallinen lehti nro L 132 , 23/05/1990 s. 0019 - 0021

Suomenk. erityispainos Alue 3 Nide 32 s. 0190

Ruotsink. erityispainos Alue 3 Nide 32 s. 0190



NEUVOSTON ASETUS (ETY) N:o 1325/90, annettu 14 päivänä toukokuuta 1990, viinikaupan yhteisestä järjestämisestä annetun asetuksen (ETY) N:o 822/87 muuttamisesta EUROOPAN YHTEISÖJEN NEUVOSTO, joka ottaa huomioon Euroopan talousyhteisön perustamissopimuksen ja erityisesti sen 43 artiklan, ottaa huomioon komission ehdotuksen(1), ottaa huomioon Euroopan parlamentin lausunnon(2), ottaa huomioon talous- ja sosiaalikomitean lausunnon(3), sekä katsoo, että asetuksen (ETY) N:o 822/87(4), sellaisena kuin se on viimeksi muutettuna asetuksella (ETY) N:o 388/90(5), 6 artiklassa tarkoitettu uusien viljelmien kieltäminen päättyy viinivuoden 1989/1990 lopussa; viinialalla vallitsevan rakenteellisen ylijäämätilanteen vuoksi otettiin käyttöön tukeen perustuva viininviljelyalueiden vapaaehtoisen luopumisen järjestelmä viinivuoden 1995/1996 loppuun saakka ylijäämän poistamiseksi; on tarpeen, jotta luopumistoimenpiteiden vaikutuksia ei mitätöitäisi, jatkaa vähintään samaan päivämäärään myös uusien viljelmien kieltämistä siihen kuuluvine poikkeuksineen, lukuun ottamatta tiettyihin tma-laatuviineihin liittyvää poikkeusta, jonka pidentäminen voidaan rajoittaa yhteen ainoaan viinivuoteen lopullisen järjestelmän luomista odoteltaessa, edellä tarkoitettu uusien viljelmien kieltäminen yhdessä paikkausistutusoikeuden käytön rajoittamisen kanssa pöytäviinin, syötäväksi tarkoitettujen viinirypäleiden ja viiniköynnösten perusrunkojen emokasvien osalta voi estää tarjonnan mukautumisen kysynnän kehitykseen; paikkausistutuksen osalta on tällöin oikeutettua lieventää rajoitusta, jos voidaan varmistaa laadun paraneminen ja tuotosten rajoittaminen, asetuksen (ETY) N:o 822/87 46 artiklan 4 kohdassa säädetään, että rypäletäysmehun kulutuksen edistämiskampanjoita voidaan järjestää ainoastaan viinivuoden 1989/1990 loppuun asti, asetuksen (ETY) N:o 822/87 18 artiklan 3 kohdassa, 20 artiklan 2 kohdassa, 39 artiklan 12 kohdassa ja 65 artiklan 5 kohdassa säädetään, että komissio antaa ennen viinivuoden 1989/1990 loppua neuvostolle kertomuksia, jotka koskevat erityisesti vyöhykkeitä, väkevöintiä, rakenteellisten toimenpiteiden vaikutuksia ja niiden suhdetta pakolliseen tislaukseen ja viinien rikkidioksidipitoisuuksien enimmäismääriin, sekä näistä aiheutuvia mahdollisia ehdotuksia; tiettyjen tällaisten kertomusten laatiminen on vaatinut tutkimusten järjestämistä, joihin on osallistunut riippumattomia asiantuntijoita ja joita ei ole vielä saatu päätökseen, edellä tarkoitettujen ongelmien merkittävyys tällä alalla edellyttää mahdollisimman yhtenäisiä ratkaisuehdotuksia; tämän yhtenäisyyden saavuttamiseksi on tarpeen laatia tarpeelliset ehdotukset niin, että käytettävissä on kaikki mahdolliset tiedot, ja tämän vuoksi tiettyjä määräaikoja olisi pidennettävä yhdellä viinivuodella, ja saatu kokemus osoittaa, että pakollisista tislauksista saadun ja interventioelinten hallussa olevan alkoholin myynti koskee erityisesti tietyntyyppisiä tuotteita; tämän vuoksi olisi säädettävä interventioelinten mahdollisuudesta ottaa vastedes haltuunsa enemmän sellaista alkoholia, jonka myynti on todennäköisintä, ON ANTANUT TÄMÄN ASETUKSEN: 1 artikla Muutetaan asetus (ETY) N:o 822/87 seuraavasti: 1) Korvataan 5 artiklan 1 kohta seuraavasti: "1 Kun viininviljelijä jättää hakemuksen, joka koskee: - lupaa liitteessä V tarkoitettuun uuteen viljelmään yhteisön säännösten mukaisesti viinintuotantoa tarkoitetuilla alueilla tai - paikkausistutusoikeuden siirtämistä 7 artiklan 2 kohdan toisen alakohdan toisen luetelmakohdan mukaisesti tai - luopumistukea viinivuosina 1988/1989 1995/1996 viininviljelyalueiden lopullisesta luopumisesta annettavasta tuesta 24 päivänä toukokuuta 1988 annetun neuvoston asetuksen (ETY) N:o 1442/88(1)mukaisesti, sellaisena kuin se on viimeksi muutettuna asetuksella (ETY) N:o 1327/90(2) tai - uudelleenjärjestelytoimenpiteitä, jotka kuuluvat viiniviljelysten uudelleen järjestämisen yhteisistä toimenpiteistä 18 päivänä helmikuuta 1980 annetussa neuvoston asetuksessa (ETY) N:o 458/80(3), sellaisena kuin se on viimeksi muutettuna asetuksella (ETY) N:o 388/88(4), tarkoitettuihin yhteisiin toimenpiteisiin; jäsenvaltion toimivaltaiset viranomaiset luokittelevat tarvittaessa kyseiset alueet, ennen kuin tekevät päätöksen hakemuksesta. (1) EYVL N:o L 132, 28.5.1988, s. 3 (2) EYVL N:o L 132, 23.5.1990, s. 23 (3) EYVL N:o L 57, 29.2.1980, s. 27 (4) EYVL N:o L 39, 12.2.1988, s. 1" 2) Korvataan 6 artiklan 1 kohta seuraavasti: "1 Kaikki uudet viiniviljelmät kielletään 31 päivään elokuuta 1996. Jäsenvaltiot voivat kuitenkin myöntää viinivuonna 1990/1991 luvan uusiin viljelmiin sellaisille alueille, jotka on tarkoitettu tuottamaan tma-laatuviinejä, joiden osalta komissio on todennut, että laatuominaisuuksien vuoksi niiden tuotanto on huomattavasti kysyntää pienempi." 3) 7 artiklassa: - korvataan 2 kohdan toinen alakohta seuraavasti: "Paikkausistutusoikeus voidaan kuitenkin siirtää kokonaan tai osittain: - kyseisen jäsenvaltion määrittämin edellytyksin tma-laatuviiniä tuottamaan tarkoitetuille alueille, - pöytäviinin, syötäväksi tarkoitettujen rypäleiden tai viiniköynnösten perusrunkojen emokasvien kasvatukseen tarkoitetuille alueille määriteltävin edellytyksin. Pöytäviinin valmistukseen tarkoitettujen alueiden edellytyksinä ovat erityisesti seuraavat: - alue, jolla oikeutta käytetään, on luokiteltu 1 luokkaan 4 artiklan mukaisesti, - kyseiset lajikkeet on luokiteltu suositeltaviin lajikkeisiin 13 artiklan mukaisesti, ja ne takaavat korkean laatutason sekä rajoitetut hehtaarituotokset verrattuna muihin samassa hallintoyksikössä viljeltäviin lajikkeisiin." - korvataan 6 kohta seuraavasti: "6 Yksityiskohtaiset säännöt tämän artiklan soveltamisesta ja erityisesti 2 kohdan toisen alakohdan toisessa luetelmakohdassa tarkoitetut edellytykset annetaan 83 artiklassa säädettyä menettelyä noudattaen." 4) Korvataan 18 artiklan 3 kohdan toinen alakohta seuraavasti: "Komissio antaa ennen viinivuoden 1990/1991 loppua neuvostolle kertomuksen yhteisön viininviljelyvyöhykkeiden rajaamisesta. Neuvosto päättää määräenemmistöllä komission ehdotuksesta viininviljelyvyöhykkeiden rajaamisesta kaikkialla yhteisössä, ja näitä säännöksiä sovelletaan viinivuodesta 1991/1992." 5) Korvataan 20 artiklan 2 kohta seuraavasti: "2 Komissio antaa ennen 1 päivää syyskuuta 1990 neuvostolle kertomuksen 1 kohdassa tarkoitetun tutkimuksen tuloksista tarvittaessa aiheellisine ehdotuksineen. Neuvosto päättää määräenemmistöllä näistä ehdotuksista ja vuonna 1991 toteutettavista toimenpiteistä, jotka koskevat luonnollisen alkoholipitoisuuden tilavuusprosentteina lisäämistä 18 artiklan 1 kohdassa tarkoitetuissa tuotteissa." 6) Korvataan 35 artiklan 6 kohdan toinen alakohta seuraavasti: "Kuitenkin: - voidaan päättää 83 artiklassa säädettyä menettelyä noudattaen, että ainoastaan tietyt niistä tuotteista, joiden alkoholipitoisuus on vähintään 92 tilavuusprosenttia, voidaan toimittaa interventioelimille, - jäsenvaltiot voivat säätää, ettei niiden interventioelin osta ensimmäisen alakohdan toisessa luetelmakohdassa tarkoitettua tuotetta, - jos viini on muutettu tislausta varten väkevöidyksi viiniksi, ennen kuin se on toimitettu tislattavaksi, ensimmäisen alakohdan ensimmäisessä luetelmakohdassa tarkoitettu tuki annetaan tislausta varten väkevöidyn viinin valmistajalle, ja tislauksesta saatua tuotetta ei voida toimittaa interventioelimelle." 7) Lisätään 36 artiklan 4 kohdan toiseen alakohtaan seuraava luetelmakohta ensimmäiseksi: "- voidaan päättää 83 artiklassa säädettyä menettelyä noudattaen, että ainoastaan tietyt niistä tuotteista, joiden alkoholipitoisuus on vähintään 92 tilavuusprosenttia, voidaan toimittaa interventioelimille," 8) 39 artiklassa: - korvataan 3 kohdan kolmas ja neljäs alakohta seuraavasti: " Viinivuoden 1990/1991 loppuun asti: - yhtenäinen prosenttiosuus on 85, - peräkkäiset viiteviinivuodet ovat viinivuodet 1981/1982, 1982/1983 ja 1983/1984. Komissio määrittää viinivuodesta 1991/1992 alkaen yhtenäisen prosenttiosuuden ja peräkkäiset viitevuodet ja vahvistaa: - yhtenäisen prosenttiosuuden ottaen huomioon 2 kohdan mukaisesti tislattavat määrät kyseisen viinivuoden tuotannon ylijäämien poistamiseksi, - peräkkäiset viiteviinivuodet ottaen huomioon tuotannon kehityksen ja erityisesti raivauskäytännön tulokset". - lisätään 7 kohdan toiseen alakohtaan seuraava luetelmakohta ensimmäiseksi: "- voidaan päättää 83 artiklassa säädettyä menettelyä noudattaen, että ainoastaan tietyt niistä tuotteista, joiden alkoholipitoisuus on vähintään 92 tilavuusprosenttia, voidaan toimittaa interventioelimelle," - korvataan 10 kohta seuraavasti: "10 Tästä artiklasta poiketen, viinivuosina 1985/1986 1990/1991 pakollinen tislaus voidaan suorittaa Kreikassa erityissäännöksin ottaen huomioon kyseisessä maassa havaitut ongelmat erityisesti hehtaarituotosten tuntemuksessa. Nämä säännökset annetaan 83 artiklassa säädettyä menettelyä noudattaen." - korvataan 11 kohdan ensimmäinen alakohta seuraavasti: "11 Jos viinivuosien 1987/1988 1990/1991 aikana ilmenee ongelmia, jotka voivat vaarantaa 1 kohdassa tarkoitetun pakollisen tislauksen toteutumisen tai sen tasapainoisen suorittamisen, tarvittavista toimenpiteistä tislauksen tehokkaan suorittamisen varmistamiseksi säädetään 83 artiklassa säädettyä menettelyä noudattaen." - korvataan 12 kohta seuraavasti: "12 Komissio antaa ennen viinivuoden 1990/1991 loppua neuvostolle kertomuksen, jossa esitetään erityisesti viinialalla sovellettavien rakenteellisten toimenpiteiden vaikutus, sekä tarvittaessa ne ehdotukset, joiden tarkoituksena on kumota tai korvata tämän artiklan säännökset muilla toimenpiteillä viinimarkkinoiden tasapainon varmistamiseksi." 9) Korvataan 46 artiklan 4 kohta seuraavasti: "4 Viinivuosina 1985/1986 1990/1991 määriteltävä osa 1 kohdan ensimmäisessä luetelmakohdassa tarkoitetusta tuesta on tarkoitettu rypäletäysmehun kulutuksen edistämiskampanjoiden järjestämiseen. Näiden kampanjoiden järjestämiseksi tuen määrä voidaan vahvistaa 3 kohdan mukaisesti sovellettavan tuen tasoa korkeammaksi." 10) Korvataan 65 artiklan 5 kohta seuraavasti: "5 Komissio antaa neuvostolle ennen 1 päivää huhtikuuta 1991 saadun kokemuksen perusteella kertomuksen viinien rikkidioksidin enimmäispitoisuuksista, johon se liittää tarvittaessa ehdotukset, joista neuvosto päättää määräenemmistöllä ennen 1 päivää syyskuuta 1991." 11) Poistetaan 16 artiklan 7 kohdan ja 70 artiklan 3 kohdan toinen ja kolmas alakohta. 2 artikla Tämä asetus tulee voimaan kolmantena päivänä sen jälkeen, kun se on julkaistu Euroopan yhteisöjen virallisessa lehdessä. Tätä asetusta sovelletaan 1 päivästä syyskuuta 1990, lukuun ottamatta 1 artiklan 1, 5 ja 11 kohtaa, joita sovelletaan asetuksen tultua voimaan. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä 14 päivänä toukokuuta 1990. Neuvoston puolesta Puheenjohtaja D. J. O'MALLEY (1) EYVL N:o C 49, 28.2.1990, s. 95 (2) EYVL N:o C 96, 17.4.1990 (3) EYVL N:o C 112, 7.5.1990, s. 34 (4) EYVL N:o L 84, 27.3.1987, s. 1 (5) EYVL N:o L 42, 16.2.1990, s. 9